Toshkentda Afg‘oniston fuqarosini tunagan ayol qo‘lga olindi

Toshkent shahrining Chilonzor tumanida 2018-yil 25-mart kuni noma’lum shaxs “Toshkent” savdo markazining 3-blokidagi stol ustida qarovsiz qoldirilgan, Afg‘oniston fuqarosi A. G‘aznaviyga tegishli ichida 200 ming so‘m puli, Samsung mobil telefoni va parfyumeriya bo‘lgan sumkasini o‘g‘irlab ketdi. Bu haqda IIV jamoatchilik va OAV bilan aloqalar boshqarmasi xabar berdi.

Ko‘rilgan choralar natijasida ushbu jinoyatni Mirobod tumani, Orifobod ko‘chasida yashovchi, 1983-yilda tug‘ilgan D. Marafurova sodir etganligi aniqlanib, ushlandi.
Hozirda surishtiruv ishlari olib borilmoqda.